
privind constatarea şi sancţionarea contravenţiilor pe teritoriul Comunei Giroc


CAPITOLUL I
DISPOZIŢII GENERALE



Asigurarea şi păstrarea curățeniei pe teritoriul comunei, buna gospodărire a acesteia şi respectarea normelor de igienă, constituie o obligație fundamentală a autorităților administrației publice locale, a instituțiilor publice, a agenților economici şi a altor persoane juridice, precum şi a cetățenilor.

În îndeplinirea atribuțiilor ce le revin, consiliile locale şi primarii au obligația să adopte şi să dispună măsurile ce se impun pentru asigurarea participării cetățenilor, a instituțiilor publice şi agenților economici la realizarea acțiunilor de înfăptuire şi păstrare a ordinii şi curățeniei pe teritoriul comunei Giroc și efectuarea la timp a activităților edilitar-gospodărești.

Organizarea, derularea şi participarea la activitățile edilitar-gospodărești constituie o obligație permanentă a consiliilor locale şi a primarilor, a  autorităților şi instituțiilor publice, a agenților economici, cu sau fără personalitate juridică, precum şi a cetățenilor.

CAPITOLUL II
OBLIGAȚIILE INSTITUȚIILOR PUBLICE, AGENȚILOR ECONOMICI, PERSOANELOR FIZICE ȘI JURIDICE

ART. 1.

a. [bookmark: _Hlk204164419]Să asigure în stare corespunzătoare clădirile pe care le au în proprietate, anexele gospodărești, curțile şi împrejmuirile acestora, precum şi instalațiile aferente acestora, prin efectuarea lucrărilor de reparații, amenajări şi a altor lucrări specifice; 

b. Să asigure curățarea fațadelor locuințelor şi a altor construcții amplasate la frontul străzii, tencuirea şi zugrăvirea periodică a acestora; 

c. Să asigure repararea, spălarea geamurilor şi a vitrinelor, înlocuirea celor sparte, întreținerea firmelor şi a fațadelor imobilelor pe care le au în proprietate, inclusiv spălarea, curățarea şi zugrăvirea periodică a acestora; 

d. Să asigure amplasarea la fiecare intrare din stradă, la punctele de lucru și la sediul unde își desfășoară activitatea a unui coș - tip scrumieră – de dimensiuni reduse pentru colectarea hârtiilor, ambalajelor, mucurilor de țigară, și golirea acestuia ori de câte ori este nevoie;
e. În cazul locuințelor individuale, amplasarea plăcuței cu numărul de imobil se va face la loc vizibil, iar în cazul condominiilor, pe ușa de intrare principală în imobil și pe ușa fiecărui apartament;

f. Amplasarea de fose, adăposturi pentru creșterea animalelor, platforme de depozitare a gunoiului de grajd se face la o distanță de minim10 m față de ferestrele locuințelor și de sursele de apă, astfel încât să nu producă poluarea mediului şi risc pentru sănătatea vecinilor; 

g. Reziduurile animaliere/umane colectate se vor evacua periodic sau, ori de câte ori este necesar, astfel încât să nu producă  disconfort vecinilor. 

h. Să asigure vidanjarea bazinului pentru colectarea apelor uzate cu o firmă specializată, iar persoana juridică / fizică generatoare a acestor ape, va prezenta în cazul unui control chitanța sau factura ultimei vidanjări;

i. [bookmark: _Hlk200445872](1) Creșterea animalelor în scop necomercial (pentru consum propriu) este permisă numai dacă adăposturile acestora sunt amplasate la o distanță de minim 10 m de cea mai apropiată locuință învecinată şi sursă de apă destinată consumului uman şi se exploatează astfel încât să nu producă poluarea mediului şi risc pentru sănătatea vecinilor;

(2) Creșterea animalelor în scop comercial este permisă numai dacă adăposturile acestora sunt amplasate la o distanță de 50 m de cea mai apropiată locuință vecină şi sursă de apă destinată consumului uman şi se exploatează astfel încât să nu producă poluarea mediului;

j. Este interzisă creșterea animalelor și a păsărilor (altele decât animalele de companie)  în clădiri cu mai multe apartamente sau în adăposturi improvizate în jurul blocurilor de locuit;

k. Să mențină curățenia trotuarelor, a părții carosabile, a locurilor publice şi a locurilor de parcare pe care le folosesc;

l. Să asigure curățarea buruienilor, vegetației ierboase și lemnoase din jurul imobilelor pe care le dețin sub orice formă, din jurul împrejmuirilor acestora, din incinte/curți, alte spații amenajate, să asigure și să mențină permanent un aspect salubru și gospodăresc al acestora;

m. Deținătorii, cu orice titlu de terenuri agricole necultivate sau alte terenuri neamenajate, au obligația de a efectua lucrări de întreținere a vegetației existente prin lucrări de cosire (defrișat dacă e cazul). Lucrările de cosire a vegetației se vor executa ori de câte ori situația o impune în scopul asigurării unui aspect îngrijit pentru terenurile situate în intravilanul/extravilanul UAT Giroc, în perioada mai–noiembrie;

n. Să asigure curățarea mijloacelor de transport şi a utilajelor la intrarea acestora pe drumurile publice;

o. În caz de pericol iminent de cădere a zăpezii sau gheții (țurțurilor) de pe clădirile pe care le dețin sub orice formă legală, să ia măsuri de îndepărtare a acestora, precum și de marcare/asigurare corespunzătoare a perimetrului expus;

p. Să presare materiale antiderapante pe trotuare, în fața imobilelor în caz de polei;

q. Să nu amplaseze bătătoare de covoare în jurul imobilelor de locuit, să nu scuture covoare, să nu usuce rufe pe împrejmuire și pe echipamentele amplasate în spațiile de joacă aferente imobilelor cu mai multe apartamente/ spații comune;

r. Să nu întindă rufele spălate la uscat pe suporturi amplasate pe fațadele clădirilor sau pe suporturi amplasate în jurul imobilelor cu mai multe apartamente/ spații comune.

(2) Contravențiile prevăzute la articolul  1, alin. (1) lit. a),b),c),f),g),h),i)(1,2),j),k),l),m),n), se sancționează cu amendă cuprinsă între 1000  – 1500 lei pentru persoane fizice, respectiv cu amendă cuprinsă între  2000 – 2500 lei pentru persoane juridice, lit. d) pentru persoane juridice cu amendă cuprinsă între  500-1000 lei,  la articolul  1, lit. o),p),q),r), se sancționează cu amendă cuprinsă între 500  – 1000 lei pentru persoane fizice, respectiv cu amendă cuprinsă între  1000 – 2000 lei pentru persoane juridice, la articolul  1, lit. e), se sancționează cu amendă cuprinsă între 300  – 600 lei pentru persoane fizice și juridice.
[bookmark: _Hlk200104026]

ART. 2
(1) Constituie contravenție săvârșirea oricăreia din următoarele fapte de către asociațiile de proprietari, persoane fizice/juridice și cetățenii care locuiesc în imobile cu două sau mai multe apartamente. 
a. Amplasarea de pubele la punctele gospodărești fără sistem de închidere etanș, care să prevină producerea de miros neplăcut și răspândirea de deșeuri;
b. Abandonarea de deșeuri de orice fel lângă recipientele standardizate pentru deșeuri menajere și reciclabile;
c. Neasigurarea și  nepăstrarea curățeniei în jurul recipientelor de precolectare a deșeurilor și nemenținerea în stare de curățenie a spațiilor în care se face colectarea, precum și a recipientelor în care se depozitează deșeurile municipale în vederea colectării;
d. Amplasarea recipientelor pentru colectarea deșeurilor menajere și reciclabile la o distanță mai mică de 10 m față de ferestrele imobilelor de locuit; 
e. Amplasarea recipientelor de compost privind neutralizarea biodeșeurilor generate în gospodărie la o distanță mai mică de 10 m față de ferestrele locuințelor; 
f. Neîmprejmuirea cu gard a pubelelor pe care le dețin asociațiile de proprietari la o distanță mai mică de 10 m față de ferestrele imobilelor de locuit;
g. Amplasarea pubelelor de gunoi menajer/reciclabil pe domeniul public;
h. Neasigurarea colectării separate, pe categorii de deșeuri (reciclabil/menajer/textile), în recipiente de colectare distinct inscripționate și amplasate în spații special amenajate; 
i. Abandonarea de deșeuri de orice fel lângă recipientele standardizate (sub formă de clopot destinate colectării ambalajelor din sticlă și a containerelor destinate pentru colectarea deșeurilor textile), aflate pe domeniul public;
j. Neîndeplinirea obligațiilor ce revin ca urmare a neconformităților punctuale sesizate de operatorul de salubrizare arondat la nivelul Comunei, referitor la colectarea și sortarea deșeurilor marcate în acest sens;
k. Căutarea și însușirea deșeurilor de orice fel din pubelele destinate colectării acestora.

(2) Contravențiile prevăzute la articolul 2 alin. (1), lit. a),b),c),d),e),f),g),h),i),j),k), se sancționează cu amendă cuprinsă între 1000 – 1500 lei pentru persoane fizice și între 2000  – 2500 lei pentru persoane juridice.


ART. 3  

(1) Constituie contravenții nerespectarea următoarelor obligații:

a. Murdărirea prin scriere, vopsire sau desenare a indicatoarelor rutiere, monumentelor, podurilor, trotuarelor, pistelor pentru biciclete, a zonelor pietonale și a statuilor de pe raza Comunei Giroc;
	 
b. Amplasarea fără acord a adăposturilor improvizate (colibe, corturi) pe terenurile aparținând domeniului public sau privat al statului sau al Comunei Giroc;

c. Folosirea neautorizată a domeniului public;

d. Spălarea autovehiculelor pe domeniul public sau privat al comunei Giroc în alte locuri decât la spălătoriile auto; 

e. Neîmprejmuirea terenurilor intravilane pe care le dețin sub orice formă legală;

f. Scuipatul, efectuarea nevoilor fiziologice, aruncarea mucurilor de țigară, ambalajlor (PET-uri, doze de aluminiu, hârtii, etc.), resturilor alimentare, cojilor de semințe, precum și a altor  deșeuri pe domeniul public;
	    	 
g. Nerefacerea zonelor afectate de lucrări edilitar gospodărești, prin aducerea terenului la forma inițiala și nesalubrizarea domeniului public la finalizarea activităților aprobate;

h. Murdărirea, degradarea sau împrăștierea pe domeniul public a oricăror materiale: balast, mortare, noroi, betoane, alte materiale sau substanțe, produse agricole, prin orice mijloace;

i. Ocuparea fără drept a domeniului public sau privat al Statului Român sau al Comunei Giroc cu orice construcții provizorii, împrejmuiri, mobilier, materiale de orice fel, containere, tonete, chioșcuri, vehicule degradate sau alte asemenea de către persoanele fizice sau juridice;

j. Montarea de mobilier, chioșcuri, corturi sau tonete pentru parcuri de distracții, circuri sau alte manifestări fără  aprobarea Primăriei comunei Giroc  şi plata taxelor stabilite;
[bookmark: _Hlk200107324]
k. Accesul liber pe domeniul public al pasărilor și animalelor de fermă;

l. Pășunarea animalele în zonele de locuit, necurățarea de către deținătorii de animale (cai, vaci, etc.) a dejecțiilor lăsate pe drumurile publice, pe căile pietonale și pe spatiile verzi;

(2) Contravențiile prevăzute la articolul 3,  alin. (1), lit. a) se sancționează cu amendă cuprinsă între 1000 – 2000 lei pentru persoane fizice,  lit. f)  se sancționează cu amendă cuprinsă între 500 – 1000 lei pentru persoane fizice, lit. b),c),e),g),h),i),j), se sancționează cu amendă cuprinsă între 1000 – 1500 lei pentru persoane fizice și cu amendă cuprinsă între 2000 – 2500 lei pentru persoane juridice, lit. d),k),l), se sancționează cu amendă cuprinsă între 500 – 1000 lei pentru persoane fizice și cu amendă cuprinsă între 1500 – 2000 lei pentru persoane juridice.









CAPITOLUL III
REGLEMENTĂRI PRIVIND DEȚINEREA ANIMALELOR DE COMPANIE ȘI ACCESUL PERSOANELOR ÎNSOȚITE DE ANIMALE DE COMPANIE PE RAZA COMUNEI GIROC

ART. 4 
(1) Constituie contravenție săvârșirea următoarelor fapte în mijloacele de transport în comun: 
a. Accesul cu câinii de talie mică, medie și mare fără a fi ținuți în lesă, prinși de zgardă sau ham și fără a purta botniță;

b. Accesul cu pisici sau alte animale mici fără a fi ținute în cușcă/geantă de transport;

c. Accesul pe domeniul public cu animalul de companie fără carnetul de sănătate care să ateste efectuarea acțiunilor sanitar-veterinare, deparazitări și vaccinări la zi, avizat de către medicul veterinar curant;

d. Nepărăsirea mijlocului de transport la solicitarea conducătorului de bord sau controlorilor titlurilor de călătorie în cazul persoanelor care nu respectă prevederile privind accesul în mijlocul de transport cu animale de companie și refuză să se conformeze.

(2) Contravențiile prevăzute la articoul 4 alin.1, lit. a),b),c),d)  se sancționează cu amendă cuprinsă între 250–500 lei pentru persoane fizice.

ART. 5
(1) Constituie contravenție următoarele fapte privind deținerea, adăpostirea, creșterea și circulația animalelor de companie:

a. Nerespectarea normelor de igienă și curățenie în locurile de deținere, adăpostire și creștere;

b. Nedeținerea de către persoana care are în grijă animalul de companie a carnetul de sănătate care să ateste efectuarea acțiunilor sanitar-veterinare (deparazitare și vaccinare la zi), avizat de către medicul veterinar curant;

c. Deținerea a trei sau mai multe animale de companie de către proprietarii gospodăriilor colective fără acordul vecinilor limitrofi;

d. Nerespectarea distanței de minim 10 metri a adăpostului/punctului de legare/țarcului față de geamurile imobilelor învecinate cât și față de ferestrele apartamentelor din curțile de folosință comună, nesalubrizarea și neîmprejmuirea corespunzătoare a terenului, astfel încât să impiedice accesul liber și nesupravegheat pe domeniul public sau evadarea animalelor de companie; 

e. Lăsarea în libertate, atât ziua cât și noaptea, a câinilor în spatiile comune ale imobilelor/curțile de folosință comună fără acordul tuturor proprietarilor / locatarilor;

f. Adăpostirea si hrănirea câinilor și pisicilor fără stăpân în spațiile comune ale imobilelor sau pe domeniul public;

g. Deținerea/adăpostirea câinilor la sediile și punctele de lucru ale societăților comerciale și ale instituțiilor de stat sau private fără asigurarea unor boxe sau țarcuri pentru închiderea câinilor pe timp de zi sau pe perioada desfășurării activității, nesalubrizarea și neîmprejmuirea corespunzătoare a terenului, astfel încât să impiedice accesul liber și nesupravegheat pe domeniul public sau evadarea animalelor de companie;

h. Necurățarea dejecțiilor fiziologice provenite de la câini  pe domeniul public, inclusiv în locurile de recreere special amenajate pentru câini (canise) și nedeținerea materialelor necesare pentru colectarea fecalelor;
	    	
i. Circulația câinilor fără supravegherea și controlul permanent al deținătorului (fără lesă, iar în cazul câinilor agresivi fără lesă și botniță);
	    	
j. Proprietarii, deținătorii legali de câini de companie au obligația să afișeze la loc vizibil o plăcuța cu inscripționarea „Caine periculos” pe ușa de acces în proprietate;
	    	
k. Nerespectarea regulamentului de funcționare în locurile de recreere special amenajate pentru câini (canise);
	    	
l. Accesul cu animalele de companie în locurile de joacă pentru copii și acolo  unde accesul acestora este interzis;
	    	
m. Deținerea animalului de companie în apartamente fără acordul scris și semnat al proprietarilor/locatarilor din apartamentele învecinate;

n. Organizarea de evenimente/târguri de adopții de animale pe domeniul public sau privat al Comunei Giroc fără obținerea avizelor necesare.

(2) Contravențiile prevăzute la articolul 5,  alin. (1) lit. a),b),c),d)e),m),n) se sancționează cu amendă cuprinsă între 1000 – 1500 lei pentru persoane fizice și cuprinsă între 2000 lei – 2500 lei pentru persoane juridice, lit. f) se sancționează cu amendă cuprinsă între 500 – 1000 lei pentru persoane fizice și cuprinsă între 1000 lei – 1500 lei pentru persoane juridice, lit. g) se sancționează cu amendă cuprinsă între 1500 – 2500 lei pentru persoane juridice, lit. h),i),j),k),l),  se sancționează cu amendă cuprinsă între 500 – 1000 lei pentru persoane fizice.


CAPITOLUL IV
REGIMUL DE EXPLOATARE A SPATIILOR DE JOACA PENTRU COPII

ART. 6
(1) Constituie contravenții următoarele fapte:
a) Nerespectarea instrucțiunilor de folosire a echipamentelor de joacă, respectiv limita de vârsta sau greutate, inscripționate pe echipament sau pe panoul de informare;    	
b) Distrugerea, deteriorarea sau murdărirea echipamentelor din dotarea locurilor de joacă;
c) Nerespectarea instrucțiunilor inscripționate pe panoul de informare amplasat in perimetrul locurilor de joacă.

(2) Contravențiile prevăzute la articolul 6, alin. (1) lit. a),b),c),  se sancționează cu amendă cuprinsă între 500 lei – 1000 lei pentru persoane fizice. 


CAPITOLUL  V
REGLEMENTĂRI  PRIVIND  ADMINISTRAREA SPAȚIILOR VERZI, CONSERVAREA ȘI PROTECȚIA MEDIULUI


ART. 7 
(1) Constituie contravenții următoarele fapte:

a. Deteriorarea coșurilor sau  recipientelor pentru gunoi stradal, a stâlpilor ornamentali și a altor obiecte de mobilier urban;

b. Însușirea  arborilor doborâți de fenomene naturale sau a arborilor care au fost defrișați în cadrul unor lucrări specifice, fără aprobarea serviciilor de specialitate din cadrul Primăriei Giroc;
[bookmark: _Hlk200438201]          		              
c. Deteriorarea plăcuțelor de informare din parcuri/ locuri de joacă, a jardinierelor cu flori și a stâlpilor, coloanelor, bornelor şi a diferitelor accesorii ornamentale din spațiile verzi,   a gardurilor vii, etc.;

d. Executarea unor lucrări  edilitar-gospodărești care afectează spațiile verzi, fără aprobarea serviciilor de specialitate al Primăriei Giroc;

e. Utilizarea domeniului public pentru diferite activități  gospodărești, spălat rufe, covoare sau obiecte de uz casnic, uscat rufe, gătit, etc.;

(2) Contravențiile prevăzute la articolul 7,  alin. (1), lit. a),b),c), se sancționează cu amendă cuprinsă între 1000 lei – 1500 lei pentru persoane fizice, lit. d) se sancționează cu amendă cuprinsă între 1000 lei – 1500 lei pentru persoane fizice  și cuprinsă între 2000 lei – 2500 lei pentru persoane juridice, lit. e), se sancționează cu amendă cuprinsă între 500  – 1000 lei pentru persoane fizice.

CAPITOLUL VI
ÎNTREȚINEREA ŞI REPARAȚIA DRUMURILOR


ART. 8
(1) Constituie contravenție următoarele fapte:
a. 	Executarea de lucrări sau intervenții la rețeaua tehnico-edilitară fără aprobarea serviciilor de specialitate din cadrul Primăriei;

b. Dezafectarea instalațiilor edilitar-gospodărești (receptori pentru ape pluviale, cămine de scurgere şi racord, hidranți, etc.), precum și mascarea acestora prin asfaltare și betonare;

c. Acoperirea șanțurilor, rigolelor sau tuburilor de beton cu diferite materiale sau deșeuri.
[bookmark: _Hlk195861356]

(2) Contravențiile prevăzute la articolul 8 alin. (1), lit. a),b),c) se sancționează cu amendă cuprinsă între 1000 lei – 1500 lei pentru persoane fizice și cuprinsă între 2000 lei – 2500 lei pentru persoane juridice.

ART. 9
(1) Constituie contravenție următoarele fapte:
a. Necurățarea căilor publice după descărcarea sau încărcarea materialelor din/în mijloacele de transport;

b. Refuzul prezentării sau nedeținerea de către prestatorul de lucrare la punctul de lucru a documentelor și avizelor eliberate de către serviciile de specialitate ale Primăriei Comunei Giroc, solicitate de agenții constatatori;

c. Executarea de reparații ale vehiculelor pe domeniul public sau privat al Comunei Giroc;

d. Punerea în circulație a autovehiculelor de orice fel care sunt deteriorate, nu îndeplinesc condițiile de curățenie, igiena sau poluează atmosfera, sau au scurgeri de ulei, motorină sau alți carburanți;

e. Pierderile de materiale din bena/ caroseria autovehiculului, ieșirea din șantier cu autovehiculul murdar, depunerea de noroi de pe roti pe carosabil.
 	

(2) Contravențiile prevăzute la articolul 9,  alin. (1), lit. a),b),c),d),e), se sancționează cu amendă cuprinsă între 1000 lei – 1500 lei pentru persoane fizice și cuprinsă între 2000 lei – 2500 lei pentru persoane juridice.


CAPITOLUL VII
CIRCULAȚIA PE DRUMURILE PUBLICE

ART. 10 
(1) Constituie contravenție următoarele fapte:
a. Circulația sau oprirea vehiculelor pe zone sau spații verzi sau destinate amenajării în acest scop, cat si în parcuri, spații sau locuri de joacă pentru copii, precum și în zonele de agrement;
     			
b. Expunerea spre vânzare pe domeniul public sau privat al Comunei Giroc, în afara locurilor special amenajate (târguri, showroom-uri etc.) a vehiculelor. Se consideră vehicul expus spre vânzare vehiculul de orice categorie, având sau nu numere de înmatriculare, staționat pe domeniul public sau privat al Comunei Giroc, care poartă afișe, însemne sau alte înscrisuri privind intenția de vânzare a acestora;

c. Oprirea vehiculelor în zona de protecție a șanțurilor pluviale;
  			  
d. Rezervarea locurilor de parcare pe carosabil sau domeniul public fără avizul Comisiei de Circulație din cadrul Primăriei Comunei Giroc și semnalizarea acestora cu altfel de însemne, marcaje sau dispozitive decât cele agreate de Comisia de Circulație din cadrul Primăriei Comunei Giroc;

e. Parcarea dezordonată în locurile special amenajate dacă prin aceasta se încalcă marcajele ce delimitează locurile de parcare;

f. Blocarea vehiculelor  prin oprirea voluntara a  vehiculului în dreptul locului de parcare  sau in  zona de  acces a parcărilor amenajate;

g. Blocarea locurilor libere din parcările amenajate prin oprirea voluntară vehiculului în dreptul acestora;

h. Oprirea voluntară a vehiculului pe marcaje rutiere ce delimitează spațiul interzis circulației;

i. Oprirea vehiculelor pe scuaruri, insule de dirijare a circulației sau pe alte amenajări rutiere care nu sunt destinate opririi vehiculelor;

j. Staționarea autovehiculelor de transport marfă și persoane în afara  zonelor special amenajate, marcate și semnalizate în acest sens;

k. Turarea motoarelor autovehiculelor, efectuarea de manevre prin derapaje, întoarceri bruște pe loc, accelerări si frânari bruște, executate pe domeniul public al Comunei Giroc;

l. Nerespectarea indicațiilor si a semnalelor polițistului local in îndeplinirea atribuțiilor sale de către participanții la trafic;

m. Crearea de obstacole pe carosabil, acostamente, taluzuri, șanțuri sau pe părțile de siguranța ale drumurilor prin oprirea, staționarea autovehiculelor, utilajelor agricole, depozitarea materialelor de construcții, furaje sau alte materiale, care împiedica desfășurarea in bune condiții de siguranța a circulației rutiere, vizibilității, deszăpeziri sau inundații, fără a avea aprobarea administratorului drumului.
[bookmark: _Hlk200524273]
(1) Contravențiile prevăzute la articolul 10,  alin. (1), lit. a),c),e),f),g),h),i),j),k),l), se sancționează cu amendă cuprinsă între 1000 lei – 2000 lei pentru persoane fizice, lit. b),d),m) se sancționează cu amendă cuprinsă între 1000 lei – 2000 lei pentru persoane fizice  și cuprinsă între 1500 lei – 2500 lei pentru persoane juridice.

(2) Contravențiile prevăzute la alin. 1) literele a) - j) se sancționează, după caz, și cu aplicarea de autocolante/înștiințări pe parbrizele autovehiculelor sau pe caroseria vehiculelor, precum și cu măsura tehnico-administrativă a ridicării vehiculului conform Ordonanței Guvernului nr. 21 din 30.01.2002 privind gospodărirea localităților urbane și rurale, cu modificările și completările ulterioare și cu plata contravalorii prestației efectuate.

CAPITOLUL VIII
TRANSPORTUL PUBLIC LOCAL 


ART. 11
(1) Constituie contravenții următoarele fapte:
a. Coborârea, urcarea, blocarea sau forțarea ușilor mijlocului de transport pe timpul mersului;

b. Transportul animalelor sau păsărilor de fermă;

c. Antrenarea în discuții cu conducătorul mijlocului de transport în comun și intrarea persoanelor străine în cabina acestuia pe timpul transportului;

d. Difuzarea de muzica obscena în mijlocul de transport în comun;

e. Fumatul, scuipatul, consumul de semințe și băuturi alcoolice, precum și a altor alimente care conduc la disconfortul celorlalți călători și aruncarea de hârtii, ambalaje sau resturi de orice fel în mijloacele de transport în comun;

f. Degradarea mijlocului de transport în comun prin orice mijloace de către persoanele fizice;

g. Transportul de materiale explozibile sau inflamabile în mijloacele de transport în comun;

h. Călătoria fără bilet, abonament sau legitimație de călătorie sau refuzul prezentării acestuia la cererea organelor de control. Excepție fac persoanele care beneficiază de transport gratuit;

i. Transportul unor bagaje voluminoase care stânjenesc călătorii;

j. Cântatul, cerșitul, provocarea de scandal ori adresarea de cuvinte injurioase la adresa călătorilor şi a personalului de deservire a transportului în comun;


(2) Contravențiile prevăzute la alin. 1 lit.  se sancționează se sancționează după cum urmează:
    a) cu amendă de la 500 lei la 1.000 lei  cele prevăzute la literele a),b),c),d),e),f),g),j).
    b) cu amendă de la 100 lei la 300 lei  cele prevăzute la literele h),i).


CAPITOLUL IX
ALIMENTAREA CU ENERGIE ELECTRICA SI ILUMINATUL PUBLIC

ART. 12
(1) Constituie contravenție următoarele fapte: 
a. Nepoziţionarea stâlpilor de rețele electrice pe amplasamentele aprobate;

b. Modificarea iluminatului public cu ocazia diferitelor manifestări fără acordul serviciilor de specialitate din cadrul Primăriei;

c. Intervenția de orice fel în rețeaua de iluminat public, fără acordul serviciilor de specialitate din cadrul Primăriei;
	
d. Conectarea la rețeaua de iluminat public a generatoarelor electrice fără aprobarea serviciilor de specialitate din cadrul Primăriei;
	
e. Racordarea la rețeaua de iluminat public fără aprobarea serviciilor de specialitate din cadrul Primăriei;

	
f. Avarierea (ruperea) rețelelor din sistemul de iluminat public şi neaducerea la starea inițială a rețelelor din sistemul de iluminat public avariate în termen de 48 ore de la producerea incidentului.
	

(2) Contravențiile prevăzute la alin. 1), lit. a),b),c),d),e),f), se sancționează cu amendă de la 1.000 lei la 2.500 lei pentru persoanele fizice şi juridice.

ART. 13
(1) Constituie contravenție următoarele fapte: 
a. Agățarea sau prinderea materialelor de orice fel de firele electrice dispuse pe domeniul public;

b. Prinderea bannerelor sau a panourilor publicitare pe stâlpi fără aprobare sau la o înălțime care împiedică circulația sau vizibilitatea.

(2) Contravențiile  prevăzute la alin. 1), lit. a),b), se sancționează cu amendă de la  500 lei la 1.500 lei pentru persoanele fizice şi  juridice.


CAPITOLUL X
CANALIZAREA, SI ALIMENTAREA CU APA


ART. 14
(1) Constituie contravenţie următoarele fapte:         

a. Amplasarea de obiective construite definitiv sau temporar, a depozitărilor de pământ sau de alte materiale peste reţelele de apă-canal și cămine de branșament/racord canal/vizitare menajer;
b. Vidanjarea şi evacuarea la canalizarea localităţii a dejecţiilor animaliere şi a apelor reziduale aferente creşterii animalelor;
c. Evacuarea apelor pluviale în rețeaua publică de canalizare menajeră a comunei, 

(2) Contravenţiile  prevăzute la alin. 1), lit. a),b), c)  se sancționează cu amendă de la  500 lei la 1000 lei, pentru persoanele fizice și juridice
 

Capitolul XI
NERESPECTAREA DISPOZIȚIILOR/MĂSURILOR STABILITE DE AGENȚII CONSTATATORI

ART. 15
(1) [bookmark: _Hlk195871376]Constituie contravenții următoarele fapte:

a. Neîndeplinirea în termenul acordat a măsurilor dispuse în aplicarea prezentei hotărâri de agentul constatator prin somație  sau prin procesul verbal de constatare și sancționare a contravenției;

b. Împiedicarea ori sustragerea de la efectuarea controlului prin interzicerea accesului  organelor de control abilitate sau neprezentarea documentelor solicitate;

c.  Neprezentarea la sediul Primăriei comunei Giroc la solicitarea sau invitația justificată a agentului constatator sau să comunice prin poștă, fax, email sau alte mijloace de comunicare documentele, datele, informațiile solicitate, în termenul stabilit;

d. Necolaborarea cu organele de control și  neprezentarea documentelor solicitate privind obiectul controlului.

(1) Contravenţiile  prevăzute la alin. 1), lit. a),b),c),d), se sancționează cu amendă de la  500 lei la 1000 lei pentru persoanele fizice şi  de la 1000 lei la 2000 lei pentru persoane  juridice 


[bookmark: _Hlk195878727]CAPITOLUL XIV
CONSTATAREA ȘI SANCȚIONAREA CONTRAVENȚIILOR, CĂI DE ATAC

ART. 16
(1) Constatarea şi sancționarea contravențiilor prevăzute în prezenta hotărâre, se va face de către:
a. Primarul Comunei Giroc şi de către polițiștii locali din cadrul Serviciului Politiei Locale Giroc
b. Funcționarii publici din cadrul Primăriei Comunei Giroc anume împuterniciți prin dispoziții ale Primarului;
c. Alte persoane împuternicite de către Primar.
[bookmark: REF30][bookmark: REF31](2) Dispozițiile prezentei hotărâri se completează cu prevederile Ordonanței Guvernului nr. 2/2001 privind regimul juridic al contravențiilor, aprobată cu modificări şi completări prin Legea nr. 180/2002, cu modificările şi completările ulterioare.
4) Agentul constatator stabilește amenda în procesul-verbal de constatare a contravenției. În afara sancțiunilor prevăzute mai sus, organul constatator va putea stabili în cuprinsul aceluiași proces verbal, când va fi cazul, atât valoarea pagubei produse prin contravenție cât şi confiscarea bunurilor destinate, folosite sau rezultate din contravențiile prevăzute în prezenta hotărâre, cu precizarea valorilor.
(5) Pagubele pricinuite prin săvârșirea contravențiilor se recuperează în conformitate cu prevederile legale.
(6) Împotriva procesului-verbal de constatare a contravențiilor prin care s-a aplicat sancțiunea amenzii se poate face plângere în termen de 15 zile de la comunicarea acestuia.
(7) Plângerea se depune şi se soluționează în baza competenței alternative la judecătoria în a cărei circumscripție a fost săvârșită contravenția ori la judecătoria în a cărei rază teritorială îşi are domiciliul sau sediul contravenientul.
(8) Amenzile prevăzute de prezenta hotărâre se fac venit la bugetului local și se achită, după caz, prin mijloace de plată online, prin instituții de credit autorizate cu care există încheiate convenții sau la casieriile autorităților administrației publice locale, ori ale altor instituții publice abilitate să administreze veniturile bugetele locale. O copie de pe chitanță se predă de către contravenient agentului constatator sau se trimite prin poștă sau electronic, prin e-mail, organului din care acesta face parte.

